Tere! Sid Roth siin.
Tere tulemast minu maailma, kus kõik on loomulikult üleloomulik!
Tänu ühele prohvetlikule sõnale hakkas mu tänane külaline
hoidma üha enam ja enam Jumala ligi.
Kuniks jõudis mingil hetkel punkti,
kus Jumala tuli, olles kui 1000 volti elektrit,
läbistas kogu ta ihu.
Selline seis kestis 6 nädalat.
Jagades täna oma kogemust,
langeb see tuli samal moel või võimsamaltki
paljude me vaatajate üle.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Tere tulemast me kõige olulisemale külalisele -
Pühale Vaimule!
Tere tulemast Püha Vaim!
Ilma Sinuta pole me keegi.
Teame seda ilma võltsalandlikkusetagi.
Me teame seda.
Sinuga koos pole aga miski võimatu.
Hayley Braun on vanemülevaataja Betheli Kristlikus Teenistuskoolis.
Ta osales 2019. aastal ühel teenistusel,
kus üks prohvet kõneles ja ütles täiesti lambist...
Hayley hiilis sinna hilinenuna vaikselt sisse.
Keegi ei teadnudki, et ta seal on.
Kuniks kõneleja küsis: "Hei prohvet, kus sa oled?"
Jaga meile veidi seda tausta.
Teil poleks aimugi, kui ta sellest täna ei jagaks,
et tal oli tohutu hirm inimeste ees.
Kuni tolle hetkeni olin pea 10 aastat teinud jumalariigi tööd,
teenides kaasa me teenistuskoolis.
Mida rohkem ma aga seda tegin,
seda enam võttis mu elus maad hirm inimeste ees.
Mida enam Jumala soosingut oma elus kogesin,
seda enam inimesi kartsin.
Hirm halvas mind ja ma kogesin piina
nii enne kui peale kõnelemist kui kõnelemise ajal.
"Piin" on päris karm sõna
ja saatan on see, kes meid piinab, mitte Jumal.
Tänu sellele aga põlesin täisajaga teenistuses läbi.
Mu keha ütles üles.
Olin pidevalt väsinud, kogedes muidki kõrvalnähtusid.
See oli väga raske aeg mu elus,
kus ka mitmed mu pereliikmed olid saanud arstidelt halbu uudiseid.
Nii et too teenistus, kuhu hilinenuna sisse hiilisin...
Muide, miks aktsent sul on? - Lõuna-Aafrika, kust olen pärit.
Kena aktsent. - Tänan!
Nii et hiilisin vargsi sinna teenistusele.
Mul oli krunn peas, sest mu juuksed olid pesemata.
Ja korraga see kõneleja hüüdis: "Hayley Braun, kus sa oled, prohvet?"
ja ta kutsus mu lavale, küsides:
"Kas oled valmis ütlema välja inimesi riivavaid asju,
kui Jumal tahab neid öelda?"
Kui 100% aus olla, siis tahtsin enda sees vastata jaatavalt
Samas pidev hirm inimeste ees
tõi kaasa võitluse, kas öelda Jumalale "jah" või mitte.
Mõtlesin lavale minnes: "Jumal, ma tahan öelda Sulle "jah",
aga ma ei suuda.
Ma ei tea, kuidas öelda sellele "jah"."
Mispeale see kõneleja ütles:
"Su sees käib üks lahing, millest on vaja lahti saada.
Hirm inimeste ees peab surema."
Paljud inimesed maadlevad sellega - hirmuga inimeste ees.
Ma ise arvasin, et tegu on ebakindlusega
ja hirmuga hüljatuse ees
ja nii oligi - kogu mu ebakindlus ning hirm hüljatuse ees
tõigi kaasa hirmu inimeste ees.
Nii püüdsingi olla samaaegselt meelepärane
nii inimestele kui Jumalale.
Kuid ma haarasin kinni sellest prohvetlikust sõnast,
öeldes: "Jumal, see oleks täiega ime, kui ma ei kardaks enam inimesi."
Olin 29 aastat maadelnud selle looga,
püüdes anda omaenese jõus parima.
Kuid samas ma ei suutnud võita seda lahingut iseenese jõus.
Nii ütlesingi Jumalale, et haaran sellest sõnast kinni.
Jumal vastas selle peale: "Sel juhul vajan su kilpi.
Seda kilpi, millega oled püüdnud kaitsta end hirmust inimeste ees."
Ütlesin: "Jumal, kui selle Sulle annan, kas Sa palun oleks siis mu kilbiks."
Ja Jumal vastas: "Hayley, ma olen sulle kilbiks."
Peale seda, kui sealt põrandalt tõusin,
olles täiega muudetud ja lootes, et olen nüüd täiega vaba...
Usun, et paljud meist tahaks olla vabad.
Ma teadsin sel hetkel, et midagi on muutunud
ja ma olin saanud ühe seemne.
Teadsin, et kui vaid kastan seda seemet -
seda andi, mille Jumal oli mulle andnud,
ja hoiaksin kinni Tema antud armust,
siis teadsin, et Jumal võib teha midagi.
Nii ütlesin järgmisel 3 kuud iga päev:
"Jumal, ma annan Sulle selle kilbi,
millega olen kaitsnud end hirmust inimeste ees."
Enamus inimesi oleks loobunud,
öeldes: "Jumal küll tõotas seda, aga seda ei juhtunud.
Järelikult seda ei juhtugi."
Miks sa alla ei andnud?
Sest ma igatsen Jumalat enam kui midagi muud.
Vabandan oma emotsionaalsuse pärast...
ma lihtsalt olen hästi tundlik Jumala suhtes.
Tean, et see kõlab ehk absurdsena,
aga olin 4-aastane, kui see kõik oli väga loogiline mu jaoks.
Kuulsin lugu Maarjast,
kes ütles Jumalale, et ta on valmis kandma oma ihus oodatavat Jeesust.
Siis aga tabas mind see hirm inimeste ees.
Ehk oli see selleks, et takistada sind elamast välja oma saatust.
See oli selle eesmärk.
3 kuud hiljem - 14. jaanuaril, 2020 see siiski juhtus.
Räägi sellest lähemalt.
Olin 3 kuud rääkinud Jumalale, et olin andnud Talle oma kilbi üle.
Kuid 14. jaanuar oli üks metsik päev,
kus andsin kõige täiega oma hirmukilbi üle Jumalale,
et Tema võiks olla mu kilbiks.
Ütlesin seda tol päeval mitmeid kordi.
Tol päeval koolihoonesse minnes...
Olime just äsja näinud metsikut Püha Vaimu väljavalamist
me kodugrupi juhtide koolitusel.
See oli ühtpidi tavaline koolitus, kus olin palunud,
et näeksime enda ees vaid üht - Jeesuse tühja risti ja tühja hauda.
Mispeale midagi "plahvatas" seal ruumis too päev.
Nii jooksin me kooli suurde saali,
kuhu kõik me õpilased olid kokku tulnud
ja mõtlesin, et jagan sellest nendegagi,
kuna midagi oli juhtunud ja Jumal oli liikunud selle peale.
Kuid kui selle seal välja deklareerisin, ei juhtunud selle peale midagi.
Mõtlesin seepeale: "Vähemalt andsin endast parima."
Peale seda tuli paus
ja õpilased vaatasid ärkamistest erinevaid materjale.
Bill Johnson oli just äsja õpetanud ärkamiste ajaloost.
Ma aga tulin lavalt alla,
arvates, et mu päev on sellega möödas.
Kui korraga üks pilt sähvatas mu silme eest läbi,
kus ma panin käsi me õpilaste peale
ja puudutasin isegi nende nägusid.
Sel hetkel teadsin, et ei suuda Jumalale vastu panna.
Nii et võttes esimese õpilase ette, et ta eest seal saalis palvetada,
tabas Jumala vägi kogu mu keha.
Otsekui 1000 volti elektrit oleks jooksnud läbi mu keha
ja Jumala tuli täitis mu õlad ja käed.
See sama vägi läbistas ka mu käed ja ma hakkasin inimesi puudutama.
Püha Vaim võttis mu vaid minutitega üle
ja mul kadus igasugune taju mu asukoha ja tegevuse suhtes.
3 tundi hiljem olin kõik oma riided läbi higistanud,
nii nagu vaid trummarid suudavad seda esinemistel teha.
Olin üleni higine tänu Jumala tulele enda üle.
Nii lihtsalt kanti mind sealt saalist välja ja sõidutati koju.
See tunne kadus kergelt umbes paariks tunniks,
kuni hakkasin seda lugu oma mehega jagama.
Kuid see tunne kestis kokku 6 nädalat.
6 nädalat?
Kas see oli selline voolav tunne
või ikka väga tugev tunne kõik need 6 nädalat?
See oli selline voolav,
aga ma tundsin oma veres alati Püha Vaimu võnkeid.
Ja hirm inimeste ees oli täiega läinud.
Ma isegi ei hoolinud sel hetkel, mida keegi minust arvab,
sest Jumal oli mulle nii ligi.
Hayley sai vabaks.
Tahan peale pausi kuulda inimestest,
kes on saanud muudetud tänu Hayleyst lähtuvale tulele.
Vabanemine hirmust inimeste ees, kuni ehedate imedeni välja.
Oleme kohe tagasi.
Inimesed jagavad imedest,
mis on sündinud me saate vaatamise peale.
"Sain vabaks kokaiinisõltuvusest,
kui vaatasin üht te saadet ja palvetasin peale seda.
Kulutasin varem kokaiini peale miljoneid dollareid,
täna aga teen jumalariigi tööd.
Vaid üks te saade tõi täieliku pöörde mu ellu." Steven
Kui me saade on ka sind puudutanud, jaga oma tunnistust kodulehel:
Naaseme saatesse...
Hayley, peale seda võimast Püha Vaimu tulega täitumist,
mis oli ikka üks võimas kogemus.
Räägi, kuidas Jumal oma au vabastas ja mis siis juhtus?
Esiteks ei suutnud ma keset seda kogemust
kellegagi rääkida.
Kuid mitmed me õpilased tulid mulle hiljem ütlema:
"Ma ei tea, mis juhtus,
aga sain sel hetkel inimeste kartusest vabaks."
"Ma sain ebakindlusest vabaks."
Ma aga ei suutnud sel hetkel sõnagi vastu öelda.
Jagades aga hiljem sellest kogemusest,
sai mu enda ema värskel moel Püha Vaimuga ristitud.
Ta kuulub metodisti kirikusse
ja Jumal liigub seal nüüd võimsalt tänu mu ema kogetule.
Ka käisin hiljaaegu Lõuna-Aafrikas, külastades seal üht kogudust,
kus pastori 7-aastane poeg käis mööda saali ringi,
kui ma palvetasin ja inimestele käsi peale panin.
Nad langesid Jumala väe all ja kogesid väga erilisi hetki Temaga.
Ja siis see väike poiss ütles:
"Issi, ma tahan ka seda teha.
Ma tahan ka selliselt Jumalaga liikuda."
Nii viis ta isa teda esmaspäeva õhtul "Jumalaga kohtumise"-teenistusele,
kus poiss sikutas poole teenistuse ajal isa tema pintsakust
ja ütles: "Issi, ma tahan inimeste eest palvetada."
Poiss hakkas mööda saali ringi liikuma
ja inimesed kogesid erilisi kohtumisi Jumalaga,
kui see poiss nende eest palvetas.
Siis aga prohveteeris täpselt inimeste üle.
Oli ta seda varem teinud? - Mitte selliselt.
Poisi isa ütles, et poiss polnud kunagi varem
selliselt inimeste üle palvetanud ega prohveteerinud.
Nii et see oli tohutu muutus ta elus.
Mis aga minusse endasse puutub...
Mul on puudega tütar, kes ei suuda end sõnaliselt väljendada
Lamasin põrandal ja laulsin üht laulu Jumala pühadusest
mispeale mu 2,5-aastane tütar,
kes polnud eales varem sõnagi öelnud,
ütles korraga: "Püha."
Ta rääkis elu esimest korda ja ta esimene sõna oli: "Püha."
Emana poleks midagi paremat osanud paludagi, ega ju?
- Kohe kindlasti mitte.
Hayley, me teame, et paljud usklikud hüüavad Jumala poole:
"Jumal, ilmuta mulle oma au!
Jumal, saada oma tuli!"
Kas on midagi, mida me saaks teha, et selle esiletulekut kiirendada?
Hea küsimus.
Mul oli keset San Francisco lennujaama
nö "troonsaali kohtumine" Jumalaga.
Nägin selles nägemuses õliga täidetud kuldanumaid,
mis tilkusid ja voolasid üle.
Jumal ütles mulle:
"Paljud igatsevad tule järele, aga ma tahan saata hoopis õli."
Küsisin: "Jumal, miks õli? Me tahame ikka tuld!"
Jumal aga ütles: "Sest ma tahan hoida tule alal.
Üks 3. astme ärkamine on tulekul,
mistõttu tahan valada oma õli oma koguduse üle,
et valmistada neid ette minu pidevaks tuleks.
Ma ei taha, et nad igatseks mu au vaid hetkeks,
vaid et nad liiguks ja tegutseks mu aus üle kogu maailma."
Küsisin: "Aga miks siis õli?"
ja Jumal vastas:
"Sest Kogudus, mu Pruut, peab olema ette valmistunud."
Hakkasin siis Piiblist õli kohta rohkem uurima
ja mulle jäi eriliselt Estri lugu silma,
kellele tehti aasta otsa erinevate õlidega iluravi,
mis kõrvaldas kõik eelmiste aegade ja raskuste mõjud ning nähud
ja valmistas teda ette astuma kuninga ette.
Usun, et see on ka kutse meile.
Muide, õli ei ole mingi asi, vaid Püha Vaimu isik,
kes tahab tulla ja valmistada meid ette oma ilu ja armastuse kaudu.
Valmistada meid ette Tema tule välja valamiseks.
Küsides väga praktiliselt - mida me ise teha saaks?
Ilmutuse 5:8 on öeldud,
et selleks õliks on pühade ehk usklike palved.
Usun, et see on aeg loobuda kõigest ilmalikust ja meile tuttavast
ning ammutada Jumalalt kõike uut, mida Tema on tegemas.
Usun, et palve ja Jumala südamest lähtuv teenimine
on praktiliselt need asjad, mida peame tegema.
Usun, et Jumal tahab, et oleksime kaasatud sellesse protsessi,
et hakkaksime palvetama.
Palve väljendab endas usku.
Usku millessegi suuremasse, mis on tulemas.
Usun, et Jeesus otsib usuinimesi, kes võtaksid Jumalat Tema sõnast
ja läheksid kaasa Tema uue liikumisega.
Teate, mis?
Mulle meenub seoses sellega, et Hayley mainis Estri raamatut,
et lõpuaja kogudus on kui Ester.
Ja kuigi Ester oli juut,
näen ma seda kui lõpuaja "paganate" kogudust.
Teate, mis oli Estri ülesanne peale neid õlivanne- ja kuure?
Päästa juudi rahvas,
mispeale seal maal sündis suur ärkamine.
Nii kogen ka Jumalat ütlemas,
et juutide seas Iisraelis ja üle kogu maailma
saab olema võimas Püha Vaimu liikumine.
Ja nõnda nagu algkoguduse puhul
viis juut Jumala võidmise mittejuutideni,
nõnda saab ka seekord olema selleks juut, kes on kirglik Jeesuse suhtes.
Nii on see mittejuutliku koguduse ülesanne
palvetada selle juudi eest ja juhtida ta Jeesuse juurde.
Samas usuvad vaid väga vähesed mittejuudid,
et see on nende peamine kutsumine.
Samas kui juut ja "pagan" (ehk mittejuut) liidavad käed,
vabaneb selline Jumala au, mida maailm pole eales näinud.
Palun Hayleyl peale pausi õpetada Jumala tulest ja aust
ja ka vabastada selle me üle.
See on igati ülekantav, mistõttu kas olete valmis selleks?
Muidugi olete!
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
See on tõeline eesõigus jagada teiega täna oma südamest.
Tõeline au jagada neid asju Jumala rahvaga.
Te olete siin, sest olete vaimselt näljased
ja igatsete kogeda enamat Jumalalt.
Olles palunud selle saate pärast, ütles Jumal mulle:
"Ütle mu rahvale, et ma liigutan neid lähemale oma südamele.
Ütle, et mu igatsus nendega kohtuda on suurem kui nende oma.
Ütle, et teen tee sinna, kus seda pole,
siludes kõik orud ja võttes maha kõik mäed.
Mis iganes takistused ka poleks su teel olnud -
Jeesus on sillutanud sulle tee.
See kallis Püha Vaim, kes meile on antud...
Vanas Testamendis laskus Ta mõne kindla inimese üle,
kellele oli antud oma kindel ülesanne ja eesmärk.
Kuid Jumal ütleb Joel 3:2:
"Neil päevil valan ma oma Vaimu ka sulaste ja teenijate peale."
Selline on meie Kuningas.
Jeesus ütleb Luuka 11. ptk.'s: "Paluge, otsige ja koputage"
Ta räägib ühest järjepidevusest, vaimsest näljast ja igatsusest.
See vaimne nälg on kogetav ka täna.
See on teie sees
ja seetõttu te ka haarate sellest hetkest kinni,
sest te olete näljased Jumala järele.
Luuka 11:13 on öeldud,
et kui laps palub oma maiselt isalt kala,
siis too ei anna ju talle madu
või kui ta palub muna, siis isa ei anna ju skorpioni.
Nii et kui me maised isad juba ei anna meile midagi halba,
kui palju enam siis annab me taevane Isa Püha Vaimu
neile, kes Teda paluvad.
Kui palju enam annab me taevane Isa meile oma Vaimu.
Paljud arvavad,
et Püha Vaimu saamiseks peab olema mingi eriline inimene
või peab omama mingeid erilisi ande.
Paljud arvavad, et peame olema kangesti unikaalsed.
Ma ka arvasin, et pean olema imeline, erakordne ja täiuslik,
enne, kui Jumal saaks mind kasutada.
Või kui ma juhiks saan,
ei tohi mul olla ühtki nõrkust ja ma olen selleks igati valmis.
Kuid isegi, et ma olen täna juht ja kirglik Jumala armastaja,
vajan ma Teda ikkagi kõige täiega ja ma sõltun Temast kõige täiega.
Miks? Sest ma olen saviastja Tema käes.
Mida Jumal aga teeb nende saviastjatega?
Mitte kuldastajate- või kaunilt kujundatud astjatega,
aga saviastjatega, millel on isegi mõrad sees
või mis on siit-sealt katki;
millel on oma minevik, ajalugu ja ehk isegi puudused.
Jumal täidab need astjad, mis hoiavad väga Tema ligi, oma auga
See on see, mida Jumal ise ütleb.
Jumal igatseb ilmutada oma au me katkisele maailmale.
Me vaatajate seas võib olla hetkel inimesi,
kes ei tunne Jumalat sellisel moel.
Ehk oled pidanud Jumalat kui isaks,
kes märgib pidevalt üles nii su head kui vead,
hinnates selle järgi, kas oled ikka piisavalt hea.
Mu Isa aga pole küll selline.
Arvasin, et see piinav hääl mu peas on mind korrigeeriva Isa hääl,
samas kui see oli hoopis saatana oma, kes on kõigi süüdistaja
ja kes tahab öelda meile, et oleme läbikukkujad.
Kuid kui Jeesus tuleb me ellu ja Ta veri katab meid,
on kõik vana möödas ja sünnib uus
ning me oleme astjad, mis kannavad endas Jumala au.
Kui sa ei tunne Jumalat selliselt,
siis tea, et Jeesus Kristus, Messias, on sulle kättesaadav
ja kui Ta tuleb su ellu, siis Ta muudab kõik.
Ta veri vaid ei tee sind korda, aga peseb su puhtamaks kui lumi
ja sa saad täiesti uueks.
Su vana loomus saab Kristusega koos risti löödud
ja sa ärkad uude ellu - ellu, mida elada koos Jumalaga
ja mis on täis elu ja küllust.
Kui seda igatsed, siis palu koos minuga:
"Jeesus, ma tulen Su ette, teades, et olen patune."
Korda seda minu järel:
"Jeesus, ma tulen Su ette, teades, et olen patune.
Vajan, et su veri peseks mu puhtaks.
Jeesus, tule ja tee mind uueks.
Tule mu ellu
kui mu Päästja.
Päästa mind mu patust
ja tee mind uueks.
Püha Vaim,
ma võtan Su vastu.
Tule ja täida mind värskel moel
oma tule- ja auga.
Jumal, eralda mind praegusteks aegadeks.
Aamen."
Tänane saate aeg on läbi,
aga pikem saade Hayleyga on leitav: www.sidroth/hayley
Hayley palub seal, et Püha Vaimu õli saaks valatud välja kõigi vaatajate üle,
mistõttu olge valmis kogema seda sama Jumala au,
mis täitis meie stuudio.
Tunned sa vahel, et sind ei armastata
ja parem, kui sa poleks sündinudki?
Et maailmal oleks sinuta parem?
Tõde aga on see,
et on keegi, kes armastab sind väga.
Ta teadis su kohta kõike juba enne aegade algust
ja on varunud su jaoks rikkalikke õnnistusi.
Ta on lugenud kokku iga su valatud pisara
ja rõõmustanud su õnnehetkede üle.
Ta valvab su üle nii ööl kui päeval,
olles su suurim pooldaja.
Ta lõi sind su ema ihus ja võttis su oma perekonda vastu
veel enne, kui midagi oli loodud.
Ta on hoolinud sinust su sünnihetkest alates
ja kuulutab, et oled imeliselt ning kardetavalt loodud.
Ta mõtteid sinu suhtes on rohkem kui liiva mererannal
ja Ta ütleb, et kui ka su vanemad hülgaks su,
oleks Ta ikka olemas su jaoks.
Isegi, kui su ema unustaks su, ei tee Tema seda iial.
Ta on sulle tõeliseks Isaks.
Ta on valinud sind olema Ta Poja sarnane,
et võiksid olla osa Tema perekonnast.
Ta lubab, et võid tunda Ta armastust ja loota selle peale.
Tema armastus on täiuslik.
Ta ei hülga sind iial.
Ta on tõotanud hoida sinu ligi, kui Sina hoiad Tema ligi.
Tahaksime sulle Temast rohkem rääkida,
mistõttu lae endale alla tasuta E-raamat,
mille leiad ekraanil nähtavalt kodulehelt.
Järgmises saates...
Teadsite te, et te saate Jumalalt iga päev nägemusi?
Jumal püüab suhelda teiega läbi te unenägude,
aga paljud magavad selle maha,
sest nad on pimestatud saatana pettuse poolt.
Tere! Olen dr. Charles Fox.
Vaadake meid järgminegi kord,
et saada teada, kuidas luua vaimne atmosfäär,
mille kaudu Jumal saab anda teile unes nägemusi.
Olge valmis tundma ära ja hävitama pettuse vaimu ja võltsinguid
oma unenägudes.
Tõlge: Anne-Ly Raukas